AFGØRELSE Nr. 5/1999 TRUFFET AF ASSOCIERINGSRÅDET EU-SLOVENIEN

af 3. november 1999

om fastlæggelse af vilkårene og betingelserne for Republikken Sloveniens deltagelse i fællesskabsprogrammer på områderne socialpolitik og sundhed

(1999/777/EF)

ASSOCIERINGSRÅDET HAR -

under henvisning til Europaaftalen om optrettelse af en associering mellem De Europæiske Fællesskaber og deres medlemsstater, der optræder inden for rammerne af Den Europæiske Union, på den ene side og Republikken Slovenien på den anden side(1), særlig artikel 106 vedrørende Republikken Sloveniens deltagelse i Fællesskabets programmer, og

ud fra følgende betragtninger:

(1) I henhold til artikel 106 i Europaaftalen kan Republikken Slovenien deltage i Fællesskabets rammeprogrammer, særprogrammer, projekter eller andre foranstaltninger, bl.a. på områderne socialpolitik og sundhed;

(2) i henhold til artikel 106 i Europaaftalen skal vilkårene og betingelserne for Republikken Sloveniens deltagelse i de i artikel 106 nævnte aktiviteter fastlægges af associeringsrådet -

TRUFFET FØLGENDE AFGØRELSE:

Artikel 1

Republikken Slovenien deltager i Det Europæiske Fællesskabs programmer inden for sundhedsfremme, kræftbekæmpelse, forebyggelse af aids og andre smitsomme sygdomme, narkotikamisbrug og lige muligheder for mænd og kvinder i henhold til de vilkår og betingelser, der er fastsat i bilag I og II, som udgør en integrerende del af denne afgørelse.

Artikel 2

Denne afgørelse træder i kraft på dagen for vedtagelsen.

Den finder anvendelse indtil den 31. december 2000.

Udfærdiget i Bruxelles, den 3. november 1999.

På associeringsrådets vegne

T. HALONEN

Formand

(1) EFT L 51 af 26.2.1999, s. 3.

BILAG I

VILKÅR OG BETINGELSER FOR REPUBLIKKEN SLOVENIENS DELTAGELSE I PROGRAMMERNE INDEN FOR SUNDHEDSFREMME, KRÆFTBEKÆMPELSE, FOREBYGGELSE AF AIDS OG ANDRE SMITSOMME SYGDOMME, NARKOTIKAMISBRUG OG LIGE MULIGHEDER FOR MÆND OG KVINDER

1. Republikken Slovenien deltager i alle aktiviteter under programmerne inden for sundhedsfremme, kræftbekæmpelse, forebyggelse af aids og andre smitsomme sygdomme, narkotikamisbrug og lige muligheder for mænd og kvinder, i det følgende benævnt "programmerne", i overensstemmelse med målene, kriterierne, procedurerne og tidsplanerne i Europa-Parlamentets og Rådets afgørelse nr. 645/96/EF af 29. marts 1996 om et fællesskabshandlingsprogram for sundhedsfremme, sundhedsoplysning, sundhedsundervisning og sundhedsuddannelse som led i indsatsen inden for folkesundhed (1996-2000), særlig artikel 6, stk. 2, Europa-Parlamentets og Rådets afgørelse nr. 646/96/EF af 29. marts 1996 om en handlingsplan for kræftbekæmpelse som led i indsatsen inden for folkesundhed (1996-2000), særlig artikel 6, stk. 2, Europa-Parlamentets og Rådets afgørelse nr. 647/96/EF af 29. marts 1996 om vedtagelse af et EF-handlingsprogram vedrørende forebyggelse af aids og visse andre smitsomme sygdomme som led i indsatsen inden for folkesundhed (1996-2000), særlig artikel 6, stk. 2, Europa-Parlamentets og Rådets afgørelse nr. 102/97/EF af 16. december 1996 om et EF-handlingsprogram vedrørende forebyggelse af narkotikamisbrug som led i indsatsen inden for folkesundhed (1996-2000), særlig artikel 6, stk. 2, og Rådets afgørelse 95/593/EF af 22. december 1995 om Fællesskabets handlingsprogram på mellemlang sigt for lige muligheder for mænd og kvinder (1996-2000), særlig artikel 6, stk. 1, medmindre andet er fastsat i denne afgørelse.

2. Vilkårene og de nærmere regler for indgivelse, vurdering og udvælgelse af ansøgninger fra støtteberettigede institutioner, organisationer og enkeltpersoner i Republikken Slovenien skal så vidt muligt svare til dem, der gælder for Fællesskabets medlemsstater.

3. For at sikre programmernes fællesskabsdimension skal tværnationale projekter og aktiviteter, der foreslås af Republikken Slovenien, omfatte et mindsteantal partnere fra Fællesskabets medlemsstater. Dette mindsteantal fastlægges i forbindelse med programmernes gennemførelse, idet der tages hensyn til arten af de forskellige aktiviteter, antallet af partnere i et bestemt projekt og antallet af lande, der deltager i programmerne.

4. Republikken Slovenien indbetaler hvert år et bidrag til De Europæiske Fællesskabers almindelige budget til dækning af omkostningerne ved landets deltagelse i programmerne (se bilag II). Associeringsudvalget kan i fornødent omfang justere dette bidrag.

5. Fællesskabets medlemsstater og Republikken Slovenien vil inden for rammerne af de eksisterende bestemmelser gøre alt, hvad der står i deres magt, for at fremme den frie bevægelighed og opholdet for personer, der er berettigede i henhold til programmerne, og som rejser mellem Republikken Slovenien og Fællesskabets medlemsstater i forbindelse med deltagelse i aktiviteter, som er omfattet af denne afgørelse.

6. Uden at dette berører Kommissionens og Det Europæiske Fællesskabs Revisionsrets ansvar for overvågning og evaluering af programmerne i overensstemmelse med afgørelserne om programmerne inden for sundhedsfremme, kræftbekæmpelse, forebyggelse af aids og andre smitsomme sygdomme, narkotikamisbrug og lige muligheder for mænd og kvinder (henholdsvis artikel 7, 7, 7, 7 og 11 ), evalueres Republikken Sloveniens deltagelse i programmerne løbende på grundlag af et partnerskab mellem Republikken Slovenien og Kommissionen for De Europæiske Fællesskaber. Republikken Slovenien vil forelægge Kommissionen de fornødne rapporter og medvirke ved andre særlige aktiviteter, som Kommissionen tager initiativ til i denne sammenhæng.

7. Uden at dette berører procedurerne i artikel 5 i afgørelsen om sundhedsfremme, artikel 5 i afgørelsen om kræftbekæmpelse, artikel 5 i afgørelsen om forebyggelse af aids og andre smitsomme sygdomme, artikel 5 i afgørelsen om narkotikamisbrug og artikel 9 i afgørelsen om lige muligheder for mænd og kvinder, vil Republikken Slovenien blive indbudt til koordinationsmøder om alle spørgsmål vedrørende gennemførelsen af denne afgørelse forud for de ordinære møder i programudvalgene. Kommissionen informerer Republikken Slovenien om resultaterne af disse ordinære møder.

8. Det sprog, der anvendes i forbindelse med ansøgningsprocessen, kontrakter, rapporter, der skal indgives, og andre administrative arrangementer i forbindelse med programmet, skal være et af Fællesskabets officielle sprog.

BILAG II

REPUBLIKKEN SLOVENIENS FINANSIELLE BIDRAG TIL PROGRAMMERNE INDEN FOR SUNDHEDSFREMME, KRÆFTBEKÆMPELSE, FOREBYGGELSE AF AIDS OG ANDRE SMITSOMME SYGDOMME, NARKOTIKAMISBRUG OG LIGE MULIGHEDER FOR MÆND OG KVINDER

1. Republikken Sloveniens finansielle bidrag omfatter:

- finansiel støtte fra programmerne til slovenske deltagere

- supplerende administrative udgifter i tilknytning til Kommissionens styring af programmerne, der hidrører fra Republikken Sloveniens deltagelse.

2. For hvert regnskabsår må summen af tilskud og enhver anden økonomisk støtte, som slovenske støttemodtagere opnår fra programmerne, ikke overstige det bidrag, som Republikken Slovenien indbetaler, efter fradrag af de ekstra administrationsudgifter.

Hvis det bidrag, som Republiken Slovenien har betalt til De Europæiske Fællesskabers almindelige budget, efter fradrag af de ekstra administrationudgifter, viser sig at være større end summen af tilskud og anden økonomisk støtte, som slovenske støttemodtagere opnår fra programmerne, fremfører Kommissionen saldoen til det følgende regnskabsår og trækker beløbet fra det følgende års bidrag. Hvis der stadig består en sådan saldo, når programmerne slutter, vil det pågældende beløb blive udbetalt til Republikken Slovenien.

3. Sundhedsfremme

Republikken Sloveniens årlige bidrag andrager fra 1999 34187 EUR. Af dette beløb dækker 2237 EUR de supplerende administrationsudgifter i forbindelse med Kommissionens forvaltning af programmet som følge af Republikken Sloveniens deltagelse.

4. Kræftbekæmpelse

Republikken Sloveniens årlige bidrag andrager fra 1999 59256 EUR. Af dette beløb dækker 3876 EUR de supplerende administrationsudgifter i forbindelse med Kommissionens forvaltning af programmet som følge af Republikken Sloveniens deltagelse.

5. Forebyggelse af aids of andre smitsomme sygdomme

Republikken Sloveniens årlige bidrag andrager fra 1999 45582 EUR. Af dette beløb dækker 2982 EUR de supplerende administrationsudgifter i forbindelse med Kommissionens forvaltning af programmet som følge af Republikken Sloveniens deltagelse.

6. Narkotikamisbrug

Republikken Sloveniens årlige bidrag andrager fra 1999 22791 EUR. Af dette beløb dækker 1491 EUR de supplerende administrationsudgifter i forbindelse med Kommissionens forvaltning af programmet som følge af Republikken Sloveniens deltagelse.

7. Lige muligheder for mænd og kvinder

Republikken Sloveniens årlige bidrag andrager fra 1999 33792 EUR. Af dette beløb dækker 2210 EUR de supplerende administrationsudgifter i forbindelse med Kommissionens forvaltning af programmet som følge af Republikken Sloveniens deltagelse.

8. Finansforordningen vedrørende Fællesskabets almindelige budget finder også anvendelse på forvaltningen af bidraget fra Republikken Slovenien.

Ved denne afgørelses ikrafttræden og i begyndelsen af hvert år sender Kommissionen Republikken Slovenien en indkaldelse af midler svarende til landets bidrag til dækningen af udgifterne i henhold til denne afgørelse.

Dette bidrag vil blive udtrykt i euro og skal indbetales til en af Kommissionens eurobankkonti.

Republikken Slovenien indbetaler senest tre måneder efter, at indkaldelsen af midler er afsendt, sit bidrag til dækningen af de årlige udgifter i henhold til denne afgørelse i overensstemmelse med indkaldelsen af midler. Enhver forsinkelse ved betalingen af bidraget vil medføre, at Republikken Slovenien skal betale renter af det udestående beløb fra forfaldsdagen. Rentesatsen svarer til den sats, som Den Europæiske Fond for Monetært Samarbejde anvender på sine transaktioner i euro i den måned, hvor forfaldsdatoen ligger, forhøjet med 1,5 procentpoint.

9. Republikken Slovenien betaler de supplerende administrative udgifter, der er omtalt under punkt 3, 4, 5, 6 og 7, over landets nationale budget.

10. Republikken Slovenien betaler 100 % af udgifterne til landets deltagelse over sit nationale budget.